Document ID: 32007D0176

32007D0176
L 086/11
JURNALUL OFÍCIAL AL UNIUNII EUROPENE
DECIZIA COMISIEI
din 11 decembrie 2006
de stabilire a unei liste de standarde și/sau specificații pentru rețelele și serviciile de comunicații electronice, precum și pentru infrastructura și serviciile asociate și de înlocuire a tuturor versiunilor precedente
[notificată cu numărul C(2006) 6364]
(Text cu relevanță pentru SEE)
(2006/176/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 2002/21/CE a Parlamentului European și a Consiliului din 7 martie 2002 privind un cadru de reglementare comun pentru rețelele și serviciile de comunicații electronice (directivă-cadru) (1), în special articolul 17 alineatul (1),
după consultarea Comitetului pentru comunicații,
întrucât:
(1)
O „listă [intermediară] de standarde și/sau specificații destinată să încurajeze furnizarea armonioasă a rețelelor de comunicații electronice, a serviciilor de comunicații electronice și a infrastructurilor și serviciilor asociate” a fost publicată în Jurnalul Oficial al Comunităților Europene (2).
(2)
Lista intermediară a standardelor face trimitere atât la cadrul de reglementare stabilit prin Directiva 90/387/CEE (3), cât și la cadrul de reglementare în vigoare, stabilit prin Directiva 2002/21/CE. S-au făcut adăugiri și modificări la listă în martie 2006 (4).
(3)
Prin urmare, este necesar să se depășească lista intermediară și să se elaboreze și să se publice o listă de standarde care să înlocuiască publicațiile menționate anterior.
(4)
Lista revizuită a standardelor a fost elaborată în colaborare cu experți din statele membre și cu Institutul European de Standarde în Telecomunicații (ETSI),
ADOPTĂ PREZENTA DECIZIE:
Articolul 1
Lista standardelor
(1) Se stabilește lista standardelor și/sau a specificațiilor pentru rețelele de comunicații electronice, serviciile de comunicații electronice, precum și pentru infrastructura și serviciile asociate.
Aceasta înlocuiește versiunile anterioare ale listei standardelor, publicate la 31 decembrie 2002 și la 23 martie 2006.
Această publicație se adaugă listei standardelor pentru setul minim de linii închiriate, publicată în Jurnalul Oficial al Uniunii Europene din 25 iulie 2003.
(2) Lista standardelor din anexă se publică în Jurnalul Oficial al Uniunii Europene.
Articolul 2
Destinatari
Prezenta decizie se adresează statelor membre.
Adoptată la Bruxelles, 11 decembrie 2006.

Labels: 7
12
13